লালমনিরহাট, ১০ জুলাই (শীর্ষ নিউজ ডটকম): লালমনিরহাটের আদিতমারী উপজেলা মুক্তিযোদ্ধা সংসদের সহকারী কমান্ডার (দপ্তর ও পাঠাগার বিষয়ক সম্পাদক) বীর মুক্তিযোদ্ধা বেলাল হোসেনকে (৬২) রাষ্ট্রীয় মর্যাদায় দাফন করা হয়েছে। আজ রোববার দুপুর ২টায় আদিতমারী কেন্দ্রীয় কবরস্থানে তাকে দাফন করা হয়।  জানা যায়, শনিবার রাতে নিজ  বাড়িতে হঠাৎ হৃদরোগে আক্রান্ত হলে রাতেই তাকে রংপুর মেডিকেল কলেজ হাসপাতালে নেয়া হয়। পরে রাত ২টায় তিনি শেষ নিঃশ্বাস ত্যাগ করেন (ইন্না লিল্লাহে...... রাজেউন)। আজ রোববার দুপুর ২টায় আদিতমারী জিএস উচ্চ বিদ্যালয় মাঠে নামাজে জানাযা শেষে রাষ্ট্রীয় মর্যাদায় আদিতমারী কেন্দ্রীয় কবরস্থানে তাকে দাফন করা হয়।  আদিতমারী থানার পুলিশের একটি চৌকস দল তাকে গার্ড অব অনার প্রদান করে। নিহত বীর মুক্তিযোদ্ধা বেলাল হোসেন মৃত্যুর আগ পর্যন্ত উপজেলা সাব রেজিস্ট্রি অফিসে দলিল লেখক হিসেবে দায়িত্ব পালন করেন। মৃত্যুকালে তিনি স্ত্রী, ৬ ছেলে, ২  মেয়েসহ অসংখ্য গুণগ্রাহী রেখে গেছেন।  আদিতমারী উপজেলা নির্বাহি অফিসার পারভেজ হাসান, আদিতমারী থানা অফিসার (ইনচার্জ) মাহফুজার রহমান, উপজেলা মুক্তিযোদ্ধা সংসদের কমান্ডার বীর মুক্তিযোদ্ধা নুরুল ইসলাম, বীর মুক্তিযোদ্ধা, স্থানীয় ব্যক্তিবর্গ, হাজার-হাজার মুসলমান জানাজায় অংশগ্রহণ করেন।  (শীর্ষ নিউজ ডটকম/প্রতিনিধি/ওআর/আরআর/২০.৫৭ ঘ.)